CELEX: 32019D1598
Language: el
Date: 2019-09-26 00:00:00
Title: Εκτελεστική απόφαση (EE) 2019/1598 της Επιτροπής, της 26ης Σεπτεμβρίου 2019, για την τροποποίηση της εκτελεστικής απόφασης (ΕΕ) 2018/638 σχετικά με τη θέσπιση επειγόντων μέτρων για την πρόληψη της εισαγωγής και της εξάπλωσης στην Ένωση του επιβλαβούς οργανισμού Spodoptera frugiperda (Smith) [κοινοποιηθείσα υπό τον αριθμό C(2019) 6818]

27.9.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 248/86
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2019/1598 ΤΗΣ ΕΠΙΤΡΟΠΗΣ
         της 26ης Σεπτεμβρίου 2019
         για την τροποποίηση της εκτελεστικής απόφασης (ΕΕ) 2018/638 σχετικά με τη θέσπιση επειγόντων μέτρων για την πρόληψη της εισαγωγής και της εξάπλωσης στην Ένωση του επιβλαβούς οργανισμού Spodoptera frugiperda (Smith)
         
            
               [κοινοποιηθείσα υπό τον αριθμό C(2019) 6818]
            
         
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως την τρίτη περίοδο του άρθρου 16 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση (ΕΕ) 2018/638 της Επιτροπής (2) θεσπίζει μέτρα έκτακτης ανάγκης για την πρόληψη της εισαγωγής και της εξάπλωσης στην Ένωση του επιβλαβούς οργανισμού Spodoptera frugiperda (Smith) («ο συγκεκριμένος οργανισμός»), ο οποίος αναφέρεται στο σημείο 22 του τμήματος I α) του μέρους A του παραρτήματος I της οδηγίας 2000/29/ΕΚ ως επιβλαβής οργανισμός που δεν έχει εμφανιστεί στην Ένωση.
                  
               
                     (2)
                  
                  
                     Από την έκδοση της εκτελεστικής απόφασης (ΕΕ) 2018/638, ο συγκεκριμένος οργανισμός έχει εισέλθει στην Ασία, όπου συνεχίζει να εξαπλώνεται. Δεδομένης της ταχείας εξάπλωσης, το γεωγραφικό πεδίο που προσδιορίζεται στην εκτελεστική απόφαση (ΕΕ) 2018/638 θα πρέπει να διευρυνθεί ώστε να συμπεριλάβει όλες τις τρίτες χώρες, καθώς δεν υπάρχει βεβαιότητα όσον αφορά την εξάπλωση του εν λόγω οργανισμού σε παγκόσμιο επίπεδο.
                  
               
                     (3)
                  
                  
                     Δεδομένου του ρυθμού εξάπλωσης του συγκεκριμένου οργανισμού, η ημερομηνία λήξης ισχύος των μέτρων έκτακτης ανάγκης θα πρέπει να παραταθεί μέχρι τις 30 Ιουνίου 2021, ώστε να είναι δυνατή η επανεξέτασή τους πριν από την ημερομηνία αυτή.
                  
               
                     (4)
                  
                  
                     Η παρούσα απόφαση θα πρέπει να εφαρμοστεί από την 1 Οκτωβρίου 2019, ώστε να δοθεί το δέον χρονικό περιθώριο στους αρμόδιους επίσημους φορείς, τους επαγγελματίες και τις τρίτες χώρες να προσαρμοστούν στις απαιτήσεις αυτές.
                  
               
                     (5)
                  
                  
                     Συνεπώς, η εκτελεστική απόφαση (ΕΕ) 2018/638 θα πρέπει να τροποποιηθεί αναλόγως.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2018/638 τροποποιείται ως εξής:
            
                        (1)
                     
                     
                        Στο άρθρο 1, το στοιχείο β) αντικαθίσταται από το ακόλουθο κείμενο:
                        «β)   “συγκεκριμένα φυτά”: καρποί των φυτών Capsicum L., Momordica L., Solanum aethiopicum L., Solanum macrocarpon L. και Solanum melongena L., καθώς και φυτά, εκτός της ζωντανής γύρης, των καλλιεργειών φυτικών ιστών, των σπερμάτων και των κόκκων, του είδους Zea mays L. τα οποία προέρχονται από τρίτες χώρες άλλες από την Ελβετία·»
                     
                  
                        (2)
                     
                     
                        Το κείμενο του άρθρου 8 αντικαθίσταται από το ακόλουθο κείμενο:
                        «Η παρούσα απόφαση ισχύει έως τις 30 Ιουνίου 2021.».
                     
                  
         
            Άρθρο 2
            Η παρούσα απόφαση εφαρμόζεται από την 1η Οκτωβρίου 2019.
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 26 Σεπτεμβρίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 169 της 10.7.2000, σ. 1.
         
            (2)  Εκτελεστική απόφαση (ΕΕ) 2018/638 της Επιτροπής, της 23ης Απριλίου 2018, σχετικά με τη θέσπιση επειγόντων μέτρων για την πρόληψη της εισαγωγής και της εξάπλωσης στην Ένωση του επιβλαβούς οργανισμού Spodoptera frugiperda (Smith) (ΕΕ L 105 της 25.4.2018, σ. 31).